Han hadde studentereksamen fra Skiens skole fra 1830 og juridisk embedseksamen med laud fra 1835. I 1837 kom han til Trondhjem som fullmektig hos stiftsamtmannen, hvor han ble værende i over åtte år. Ved siden av dette var Schaanning redaktør i 1839–1841 og medlem av Klubselskabet Harmonien i Trondhjem fra 1840. Schaanning var sakfører i Fredrikshald 1846–1848 og sorenskriver, fogd og byfogd i Hammerfest 1848–1855, hvoretter han ble dommer og justitiarius ved Trondhjems stiftsoverrett. Han var sorenskriver ved Strinda og Selbu sorenskriverembede i Trondhjem 1862–1890.